
Европейският парламент,
–	като взе предвид проекта на решение на Съвета (15093/2023),
–	като взе предвид проекта на Протокол към Евро-средиземноморското споразумение за асоцииране между Европейските общности и техните държави членки, от една страна, и Арабска република Египет, от друга страна, относно Рамково споразумение между Европейския съюз и Арабска република Египет за общите принципи на участие на Арабска република Египет в програми на Съюза (15086/2023),
–	като взе предвид искането за одобрение, представено от Съвета съгласно член 212, член 218, параграф 6, втора алинея, буква а), както и член 218, параграф 7 от Договора за функционирането на Европейския съюз (C9C9‑0017/2024),
–	като взе предвид член 105, параграфи 1 и 4 и член 114, параграф 7 от своя Правилник за дейността,
–	като взе предвид препоръката на Комисията по външни работи (A9-0175/2024),
1.	дава своето одобрение за сключването на Протокола;
2.	възлага на своя председател да предаде позицията на Парламента съответно на Съвета и на Комисията, както и на правителствата и на парламентите на държавите членки и на Арабска република Египет.

